CELEX: 32013D0347
Language: et
Date: 2013-06-28 00:00:00
Title: 2013/347/EL: Komisjoni rakendusotsus, 28. juuni 2013 , millega kiidetakse heaks Horvaatia esitatud situatsiooniplaanid teatavate loomahaiguste tõrjeks (teatavaks tehtud numbri C(2013) 3992 all)  EMPs kohaldatav tekst

2.7.2013   
            
            
               ET
            
            
               Euroopa Liidu Teataja
            
            
               L 183/13
            
         
      KOMISJONI RAKENDUSOTSUS,
   28. juuni 2013,
   millega kiidetakse heaks Horvaatia esitatud situatsiooniplaanid teatavate loomahaiguste tõrjeks
   (teatavaks tehtud numbri C(2013) 3992 all)
   (EMPs kohaldatav tekst)
   (2013/347/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 14. juuli 1992. aasta direktiivi 92/66/EMÜ, millega kehtestatakse ühenduse meetmed Newcastle’i haiguse tõrjeks, (1) eriti selle artikli 21 lõike 4 teist lõiku,
   võttes arvesse nõukogu 23. oktoobri 2001. aasta direktiivi 2001/89/EÜ ühenduse meetmete kohta sigade klassikalise katku tõrjeks, (2) eelkõige selle artikli 22 lõike 3 teist lõiku,
   võttes arvesse nõukogu 29. septembri 2003. aasta direktiivi 2003/85/EÜ ühenduse meetmete kohta suu- ja sõrataudi tõrjeks, millega tunnistatakse kehtetuks direktiiv 85/511/EMÜ ja otsused 89/531/EMÜ ja 91/665/EMÜ ning muudetakse direktiivi 92/46/EMÜ, (3) eriti selle artikli 72 lõiget 7,
   võttes arvesse nõukogu 20. detsembri 2005. aasta direktiivi 2005/94/EÜ linnugripi tõrjet käsitlevate ühenduse meetmete ning määruse 92/40/EMÜ kehtetuks tunnistamise kohta, (4) ning eelkõige selle artikli 62 lõike 4 teist lõiku,
   ning arvestades järgmist:
   
               (1)
            
            
               Direktiivis 92/66/EMÜ on kindlaks määratud liidu tõrjemeetmed, mida tuleb kohaldada Newcastle’i haiguse puhangu korral. Direktiivis 92/66/EMÜ on muu hulgas sätestatud, et iga liikmesriik koostab situatsiooniplaani, milles täpsustatakse riiklikud meetmed, mida tuleb rakendada kõnealuse haiguse puhangu korral.
            
         
               (2)
            
            
               Direktiivis 2001/89/EÜ on sätestatud liidu miinimummeetmed sigade klassikalise katku tõrjeks. Direktiivis 2001/89/EÜ on muu hulgas sätestatud, et iga liikmesriik koostab situatsiooniplaani, milles täpsustatakse riiklikud meetmed, mida tuleb rakendada kõnealuse haiguse puhangu korral.
            
         
               (3)
            
            
               Direktiivis 2003/85/EÜ on sätestatud minimaalsed tõrjemeetmed, mida kohaldatakse suu- ja sõrataudipuhangu korral viiruse tüübist olenemata. Kõnealuses direktiivis on sätestatud ka teatavad ennetusmeetmed, mille eesmärk on pädevate asutuste ja põllumajandustöötajate teadlikkuse ja valmisoleku suurendamine suu- ja sõrataudiga seotud ohtude suhtes. Direktiivis 2003/85/EÜ on muu hulgas sätestatud, et liikmesriigid koostavad situatsiooniplaani, kus määratletakse riiklikud meetmed, mida on vaja suu- ja sõrataudialase kõrge teadlikkuse ja valmisoleku säilitamiseks ning keskkonnakaitseks ja mida rakendatakse suu- ja sõrataudipuhangu korral.
            
         
               (4)
            
            
               Direktiivis 2005/94/EÜ on sätestatud teatavad ennetusmeetmed, mille eesmärk on linnugripi seire ja varajane avastamine ning pädevate asutuste ja põllumajandustöötajate teadlikkuse ja valmisoleku suurendamine kõnealuse loomataudiga seotud ohtude suhtes. Kõnealuses direktiivis on sätestatud ka minimaalsed tõrjemeetmed, mida kohaldatakse kodu- või muude tehistingimustes peetavate lindude seas linnugripi puhangute esinemise ja linnugripiviiruste imetajatele võimaliku ülekandumise varajase avastamise korral. Direktiivis 2005/94/EÜ on muu hulgas sätestatud, et vastavalt kõnealuse direktiivi X lisale koostavad liikmesriigid situatsiooniplaani, milles määratletakse riiklikud meetmed, mida tuleb rakendada linnugripipuhangu korral.
            
         
               (5)
            
            
               Nõukogu 24. septembri 2009. aasta määruses (EÜ) nr 1099/2009 loomade kaitse kohta surmamisel (5) on kehtestatud eeskirjad toidu, villa, naha, karusnaha või muude toodete tootmiseks aretatavate või peetavate loomade surmamise ning loomade arvu vähendamise eesmärgil loomade surmamise ja sellega seotud toimingute kohta. Määruses (EÜ) nr 1099/2009 on muu hulgas sätestatud, et lähtudes oletatava haiguspuhangu ulatuse ja asukoha kohta esitatud hüpoteesidest, sisaldavad liidu loomatervist käsitlevates õigusaktides nõutud situatsiooniplaanid kavandatud uimastamis- ja surmamismeetodeid ning asjakohast töökorda, mis tagab vastavuse kõnealusele määrusele.
            
         
               (6)
            
            
               Võttes arvesse Horvaatia liitumist ELiga 1. juulil 2013, on Horvaatia esitanud komisjonile läbivaatamiseks ja heakskiitmiseks oma situatsiooniplaanid Newcastle’i haiguse, sigade klassikalise katku, suu- ja sõrataudi ja linnugripipuhangu korral.
            
         
               (7)
            
            
               Kõnealused plaanid, mida Horvaatia on muutnud pärast nende plaanide läbivaatamise käigus antud komisjoni soovitusi, on kooskõlas vastavalt direktiivis 92/66/EMÜ, 2001/89/EÜ, 2003/85/EÜ ja 2005/94/EÜ sätestatud kriteeriumidega. Lisaks sellele sisaldavad kõnealused plaanid vajalikke elemente, et vastata määruses (EÜ) nr 1099/2009 sätestatud nõuetele. Tõhusa rakendamise ja korrapärase ajakohastamise korral on kõnealuste plaanidega võimalik saavutada eesmärgid, mis on sätestatud direktiivides 92/66/EMÜ 2001/89/EÜ, 2003/85/EÜ ja 2005/94/EÜ ning määruses (EÜ) nr 1099/2009. Seepärast on asjakohane kõnealused plaanid käesoleva otsuse alusel heaks kiita.
            
         
               (8)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Horvaatia poolt 11. mail 2013 esitatud järgmised situatsiooniplaanid on heaks kiidetud:
   
               a)
            
            
               situatsiooniplaan, milles määratletakse direktiivi 92/66/EMÜ artikli 21 lõikega 1 ette nähtud riiklikud meetmed, mida tuleb rakendada Newcastle’i haiguse puhangu korral;
            
         
               b)
            
            
               situatsiooniplaan, milles määratletakse direktiivi 2001/89/EÜ artikli 22 lõikega 1 ette nähtud riiklikud meetmed, mida tuleb rakendada sigade klassikalise katku puhangu korral;
            
         
               c)
            
            
               situatsiooniplaan, milles määratletakse direktiivi 2003/85/EÜ artikli 72 lõikega 1 ette nähtud riiklikud meetmed, mida nõutakse suu- ja sõrataudialase kõrge teadlikkuse ja valmisoleku säilitamiseks ning keskkonnakaitseks ja mida rakendatakse suu- ja sõrataudipuhangu korral;
            
         
               d)
            
            
               situatsiooniplaan, milles määratletakse direktiivi 2005/94/EÜ artikli 62 lõikega 1 ette nähtud riiklikud meetmed, mida tuleb rakendada linnugripipuhangu korral.
            
         Artikkel 2
   Käesolev otsus on adresseeritud liikmesriikidele.
   
      Brüssel, 28. juuni 2013
      
         
            Komisjoni nimel
         
         
            komisjoni liige
         
         Tonio BORG
         
      
   
   
      (1)  EÜT L 260, 5.9.1992, lk 1.
   
      (2)  EÜT L 316, 1.12.2001, lk 5.
   
      (3)  ELT L 306, 22.11.2003, lk 1.
   
      (4)  ELT L 10, 14.1.2006, lk 16.
   
      (5)  ELT L 303, 18.11.2009, lk 1.